**ส่วนที่ 2**

**แนวทางการติดตามและประเมินผลแผนพัฒนา**

**องค์การบริหารส่วนตำบลพังขว้าง**

การติดตามและประเมินผลแผนพัฒนาองค์การบริหารส่วนตำบลพังขว้าง ได้ดำเนินการตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 (แก้ไขเพิ่มเติม ฉบับที่ 2 พ.ศ. 2559) การติดตามและประเมินผลแผนพัฒนา โดยนายกองค์การบริหารส่วนตำบลพังขว้างได้แต่งตั้งคณะกรรมการติดตามและประเมินผลแผนพัฒนาองค์การบริหารส่วนตำบลพังขว้าง เพื่อทำหน้าที่ในการกำหนดแนวทางวิธีการในการติดตามและประเมินผลแผนพัฒนาองค์การบริหารส่วนตำบลพังขว้าง เพื่อให้ทุกหน่วยงานในสังกัดองค์การบริหารส่วนตำบลพังขว้างถือปฏิบัติและจัดทำรายงานการติดตามและประเมินผลทุกไตรมาส โดยมีงานนโยบายและแผน สำนักงานปลัดองค์การบริหารส่วนตำบลพังขว้าง ทำหน้าที่รวบรวมและจัดทำรายงานสรุปผลการติดตามและประเมินผลแผนพัฒนาองค์การบริหารส่วนตำบลพังขว้าง เสนอต่อคณะกรรมการติดตามและประเมินผลแผนพัฒนาองค์การบริหารส่วนตำบลพังขว้าง เพื่อพิจารณาแล้วรายงานผลและเสนอความเห็นต่อนายกองค์การบริหารส่วนตำบลพังขว้าง เพื่อให้นายกองค์การบริหารส่วนตำบล

พังขว้าง เสนอต่อสภาองค์การบริหารส่วนตำบลพังขว้าง คณะกรรมการพัฒนาองค์การบริหารส่วนตำบลพังขว้าง และประกาศผลการติดตามและประเมินผลแผนพัฒนาองค์การบริหารส่วนตำบลพังขว้าง ให้ประชาชนในท้องถิ่นทราบโดยทั่วกัน อย่างน้อยปีละสองครั้ง ภายในเดือนเมษายน และภายในเดือนตุลาคมของทุกปี ทั้งนี้ให้ปิดประกาศโดยเปิดเผยไม่น้อยกว่าสามสิบวัน

**องค์กรที่รับผิดชอบในการติดตามและประเมินผลแผนพัฒนา**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ข้อ ๒๘ กำหนดให้ผู้บริหารท้องถิ่นแต่งตั้งคณะกรรมการติดตามและประเมินผลการพัฒนาท้องถิ่น ประกอบด้วย

(๑) สมาชิกสภาท้องถิ่นที่สภาท้องถิ่นคัดเลือก จำนวน ๓ คน

(๒) ผู้แทนประชาคมท้องถิ่นที่ประชาคมท้องถิ่นคัดเลือก จำนวน ๒ คน

(๓) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือก จำนวน ๒ คน

(๔) หัวหน้าส่วนการบริหารที่คัดเลือกกันเอง จำนวน ๒ คน

(๕) ผู้ทรงคุณวุฒิที่ผู้บริหารท้องถิ่นคัดเลือก จำนวน ๒ คน

โดยให้คณะกรรมการเลือกกรรมการคนหนึ่งทำหน้าที่ประธานกรรมการ และกรรมการอีกคนหนึ่งทำหน้าที่เลขานุการของคณะกรรมการ (กรรมการให้มีวาระอยู่ในตำแหน่งคราวละ ๒ ปี)

องค์การบริหารส่วนตำบลพังขว้าง ได้ดำเนินการแต่งตั้งคณะกรรมการติดตามและประเมินผลแผนพัฒนาองค์การบริหารส่วนตำบลพังขว้าง มีหน้าที่กำหนดแนวทาง วิธีการในการติดตามและประเมินผลแผนพัฒนา ดำเนินการติดตามและประเมินผลแผนพัฒนา รายงานผลและเสนอความเห็น ซึ่งได้จากการติดตามและประเมินผลแผนพัฒนาต่อ ผู้บริหารท้องถิ่น เพื่อผู้บริหารท้องถิ่นจักได้รายงานต่อ สภาองค์กรปกครองส่วนท้องถิ่น และคณะกรรมการพัฒนาองค์กรปกครองส่วนท้องถิ่น พร้อมประกาศรายงานผลการติดตามและประเมินผลให้ประชาชนทราบอย่างน้อยปีละ 2 ครั้ง โดยมีงานนโยบายและแผน สำนักงานปลัดองค์การบริหารส่วนตำบล เป็นหน่วยงานที่รับผิดชอบในการช่วยปฏิบัติงานการติดตามและประเมินผลแผนพัฒนาการติดตามผลจะรายงานผลความก้าวหน้าของโครงการทั้งหมดที่นำไปสู่การปฏิบัติ และสรุปผลการประเมินโครงการที่ดำเนินการแล้วเสร็จในรายไตรมาสนั้น ๆ เมื่อสิ้นปีงบประมาณจะสรุปผลการประเมินโครงการเพื่อนำไปสู่การประเมินยุทธศาสตร์การพัฒนา ว่าได้บรรลุวัตถุประสงค์และเป้าหมายที่กำหนดไว้ แล้วรายงานต่อผู้บริหารองค์กรปกครองส่วนท้องถิ่น เพื่อผู้บริหารจักได้รายงานต่อสภาองค์กรปกครองส่วนท้องถิ่น คณะกรรมการพัฒนาท้องถิ่น และประกาศให้ประชาชนทราบ ต่อไป

# ระบบการติดตามประเมินผลแผนพัฒนาองค์กรปกครองส่วนท้องถิ่น

# ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 ข้อ 29 และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 ข้อ 13 ได้กำหนดอำนาจหน้าที่ของคณะกรรมการติดตามและประเมินผลแผน พัฒนาขององค์กรปกครองส่วนท้องถิ่น ไว้ดังนี้

1. กำหนดแนวทาง วิธีการในการติดตามและประเมินผลแผนพัฒนา

2. ดำเนินการติดตามและประเมินผลแผนพัฒนา

3. ให้คณะกรรมการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผล การติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี โดยมีวัตถุประสงค์เพื่อ

1) เพื่อติดตามความก้าวหน้าผลการดำเนินโครงการ

2) เพื่อติดตามผลการใช้จ่ายงบประมาณที่ใช้ในการดำเนินโครงการ

3) เพื่อรับทราบผลสัมฤทธิ์ที่เกิดขึ้นจากการดำเนินงาน

4) เพื่อรับทราบระดับผลสำเร็จในการจัดทำแผนพัฒนาองค์การบริหารส่วนตำบลพังขว้าง

5) เพื่อรับทราบปัญหาอุปสรรคตลอดจนผลกระทบที่เกิดขึ้นจากการดำเนินงานมาใช้เป็นแนวทางในการแก้ไขปรับปรุงผลการดำเนินงานให้มีประสิทธิภาพยิ่งขึ้น

6) สรุปผลการติดตามและประเมินผลโครงการ เพื่อนำไปสู่การประเมินยุทธศาสตร์การพัฒนาขององค์การบริหารส่วนตำบลพังขว้าง ว่าบรรลุวัตถุประสงค์และเป้าหมายที่กำหนดไว้หรือไม่

**ประโยชน์ของการติดตามและประเมินผลแผนพัฒนา**

1. ทำให้องค์การบริหารส่วนตำบลขว้าง มีทิศทางการพัฒนาที่ชัดเจน และเป็นเครื่องมือในการ

พัฒนาท้องถิ่น

2. เพื่อให้การดำเนินงานขององค์การบริหารส่วนตำบลพังขว้าง เป็นไปอย่างมีประสิทธิภาพ

และเกิดประสิทธิผล

3. เกิดความโปร่งใส ด้วยกระบวนการตรวจสอบโดยภาคประชาชนในท้องถิ่น

4. ได้แนวทางเพื่อสร้างประโยชน์สูงสุดต่อการพัฒนาท้องถิ่น สามารถประเมินผลการ

ดำเนินงานว่าเป็นไปตามเป้าหมายที่วางไว้หรือไม่

5. เป็นตัวบ่งชี้ความสำเร็จของแผนพัฒนาท้องถิ่น

6. เป็นเครื่องมือสำคัญที่จะช่วยให้การปรับปรุงประสิทธิภาพในการดำเนินงาน

7. เป็นตัวบ่งชี้ผลการดำเนินงานว่าเป็นไปตามแผนพัฒนา หรือบรรลุเป้าหมายหรือไม่อย่างไร

เพื่อนำข้อมูลมาใช้ในการปรับปรุง แก้ไข ขยายขอบเขต หรือแม้แต่ยุติการดำเนินโครงการต่าง ๆ เพื่อให้สอดคล้องตรงตามแผนการพัฒนาท้องถิ่น และความต้องการของประชาชนต่อไป

**ระเบียบ วิธีการและเครื่องมือในการติดตามและประเมินผลแผน**

การติดตามและประเมินผลแผนพัฒนาองค์การบริหารส่วนตำบลพังขว้าง ได้กำหนดรูปแบบการติดตามและประเมินผลตามคู่มือ “การติดตามและประเมินผลการจัดทำและแปลงแผนไปสู่การปฏิบัติขององค์กรปกครองส่วนท้องถิ่น” ของกรมส่งเสริมการปกครองส่วนท้องถิ่น เพื่อใช้เป็นเครื่องมือในการติดตามและประเมินผลแผนพัฒนาองค์การบริหารส่วนตำบลพังขว้าง ดังนี้

1. การติดตาม (Monitoring) เป็นการติดตามเพื่อให้ทราบความก้าวหน้าในการดำเนินงานตามโครงการในแผนพัฒนาสี่ปี (พ.ศ. 2561 - 2564) ขององค์การบริหารส่วนตำบลพังขว้าง ที่ได้รับการจัดสรรงบประมาณและได้บรรจุไว้ในแผนการดำเนินงานประจำปีงบประมาณ พ.ศ. 2561 รวมถึงโครงการที่ได้รับเงินอุดหนุนเฉพาะกิจประจำปีงบประมาณ พ.ศ. 2561 ซึ่งในกรณีที่พบปัญหา/อุปสรรคในการดำเนินงาน จะได้พิจารณาแนวทางในการแก้ไขปรับปรุงให้โครงการต่างๆ สำเร็จลุล่วงไปได้อย่างมีประสิทธิภาพ วิธีการติดตามการดำเนินงาน โดยให้ทุกหน่วยงานในสังกัดองค์การบริหารส่วนตำบลพังขว้าง ติดตามการใช้งบประมาณและการดำเนินงานโครงการ/กิจกรรมที่อยู่ในความรับผิดชอบของแต่ละหน่วยงาน และจัดทำรายงานผลการดำเนินงานพร้อมทั้งจำนวนงบประมาณที่ใช้จริง เป็นรายไตรมาส ดังนี้

ไตรมาสที่ 1 (1 ตุลาคม 2560 – 31 มีนาคม 2561) รายงานภายในเดือนเมษายน 2561

ไตรมาสที่ 2 (1 เมษายน 2561 – 31 กันยายน 2561) รายงานภายในเดือนตุลาคม 2561

และสรุปเป็นผลดำเนินการในภาพรวมตามยุทธศาสตร์การพัฒนาขององค์การบริหารส่วนตำบลพังขว้าง เสนอนายกองค์การบริหารส่วนตำบลพังขว้าง

2. การประเมินผล (Evaluation) เป็นการประเมินความพึงพอใจของประชาชนที่มีต่อการดำเนินงานขององค์การบริหารส่วนตำบลพังขว้าง ในแต่ละยุทธศาสตร์การพัฒนาและการประเมินผลในภาพรวมของแผนพัฒนาองค์การบริหารส่วนตำบลพังขว้าง จากกลุ่มประชากรตัวอย่างในพื้นที่องค์การบริหารส่วนตำบลพังขว้าง ตามแบบที่ 3/1 แบบที่ 3/2 และแบบที่ 3/3 ตามคู่มือ “การติดตามและประเมินผลการจัดทำและแปลงแผนไปสู่การปฏิบัติขององค์กรปกครองส่วนท้องถิ่น” ของกรมส่งเสริมการปกครองส่วนท้องถิ่น โดยจะดำเนินการเก็บข้อมูลปีละ 2 ครั้ง และนำผลสรุปเสนอคณะกรรมการติดตามและประเมินผลแผนพัฒนาองค์การบริหารส่วนตำบลพังขว้าง เพื่อให้เห็นว่ายุทธศาสตร์การพัฒนาด้านใดที่ประสบความสำเร็จเป็นไปตามจุดมุ่งหมายการพัฒนาที่กำหนดไว้ หรือมีปัญหาอุปสรรคที่ทำให้ไม่ประสบความสำเร็จเป็นไปตามจุดมุ่งหมายการพัฒนาที่กำหนดไว้ หรือมียุทธศาสตร์การพัฒนาด้านใดที่ควรปรับเปลี่ยนแนวทางหรือโครงการพัฒนาใหม่ให้เหมาะสมและสอดคล้อง เพื่อนำเสนอต่อนายกองค์การบริหารส่วนตำบลพังขว้าง เป็นข้อมูลในการจัดลำดับความสำคัญของยุทธศาสตร์การพัฒนาก่อนที่จะจัดทำแผนพัฒนาองค์การบริหารส่วนตำบลพังขว้างครั้งต่อไป